<classify> Kwenye Uwanja wa Taifa, Dar es Salaam, Twiga Stars ilifungwa mabao 3-2 na Zambia Shepolopolo, na kusonga mbele kwa Michezo ya Mataifa ya Afrika Septemba mwaka huu kwa jumla ya mabao 6-5, shukrani kwa ushindi wao wa mabao 4-2 katika mechi ya kwanza jijini Lusaka wiki mbili zilizopita.Kaijage alisema wachezaji wake wanapaswa kupongezwa kutokana na kazi waliyoifanya hadi kufuzu fainali hizo kwa sababu Zambia Shepolopolo ni moja ya timu nzuri na ngumu katika ukanda wa kusini mwa Afrika.Ni kweli vijana walifanya makosa na kuruhusu Zambia warudishe mabao mawili ambayo tayari tuliyapata kipindi cha kwanza, lakini mfumo wa wachezaji wetu ni tofauti na ule wa Zambia. Wenzetu wana ligi sisi tunakutana ili kupata wachezaji wa timu ya taifa, alijitetea Kaijage.Alikiri kuona upungufu, lakini alisema atahakikisha anatumia vizuri muda uliopo kabla ya kwenda kwenye michuano hiyo jijini Brazzaville Jamhuri ya Congo, Septemba, kwa kuwa na kikosi bora cha kuiwakilisha vyema Tanzania.Nina muda mrefu wa kufanya marekebisho hadi kufikia wakati wa mashindano kwa hiyo Watanzania wasikate tamaa naamini tutakwenda kuwawakilisha vyema Congo Brazzaville na kurudi na ubingwa, alitamba Kaijage.Tanzania itacheza fainali hizo kwa mara ya pili baada ya Twiga Stars kufuzu mara ya kwanza mwaka 2011 katika michezo iliyofanyika Maputo nchini Msumbiji.  <topic>: michezo 